ການສູ້ລົບກັນ ຍັງດຳເນີນຕໍ່ໄປ ໃນຢູເຄຣນ ຂະນະທີ່ຜູ້ນຳ 4 ປະເທດ ພົບປະກັນ ທີ່ ນະຄອນມິງສ໌
ທຳນຽບຂາວ ກ່າວວ່າ ປ.ບາຣັກ ໂອບາມາ ໂອ້ລົມກັນທາງໂທລະສັບ ກັບ ປ. ພູຕິນ ແລະ ຮຽກຮ້ອງໃຫ້ທ່ານ ສະໜັບສະໜຸນ ຂໍ້ຕົກລົງສັນຕິພາບ ສຳລັບຢູເຄຣນ.
ການສູ້ລົບທີ່ມີຜູ້ຄົນເສຍຊີວິດ ໄດ້ດຳເນີນສືບຕໍ່ມາໃນວັນພຸດ ມື້ນີ້ ທີ່ຢູເຄຣນ ໃນຂະນະພວກຜູ້ນຳປະເທດຢູເຄຣນ ຣັດເຊຍ ຝຣັ່ງແລະເຢຍຣະມັນໄດ້ກະກຽມເພື່ອພົບປະຂັ້ນສຸດຍອດກັນ ກ່ຽວວິກິດການໃນຢູເຄຣນ ທີ່ໄດ້ເອົາຊີວິດປະຊາຊົນໄປແລ້ວ ຫຼາຍກວ່າ 5300 ຄົນ ນັບແຕ່ ເດືອນເມສາປີແລ້ວນີ້ເປັນຕົ້ນມາ ອີງຕາມບັນດາເຈົ້າໜ້າທີ່ຝ່າຍກະບົດແລະພະນັກງານຮັບມືກັບ ເຫດການ ສຸກເສີນກໍແມ່ນວ່າ ຢ່າງໜ້ອຍປະຊາຊົນ 2 ຄົນເສຍ ຊີວິດທີ່ເມືອງ Donetsk ທີ່ຄວບຄຸມໂດຍພວກກະບົດ ໃນພາກ ຕາເວັນອອກຂອງຢູເຄຣນ ເວລາລູກປືນໃຫຍ່ລູກນຶ່ງ ຕົກໃສ່ຄິວ ລົດບັສແຫ່ງນຶ່ງ ບັນດາເຈົ້າໜ້າທີ່ກອງທັບ ກ່າວເຊັ່ນກັນວ່າ ການ ໂຈມຕີຂອງພວກກະບົດໃກ້ກັບເມືອງ Debaltseve ໄດ້ສັງຫານພວກທະຫານໄປຢ່າງນ້ອຍ 19 ຄົນ ແລະໄດ້ຮັບບາດເຈັບຕື່ມອີກ78 ຄົນ ກ່ອນໜ້າການພົບປະເຈລະຈາກັນທີ່ Belarus ໃນວັນພຸດມື້ນີ້ ປະທານາທິບໍດີ Petro Poroshenko ແຫ່ງຢູເຄຣນ ບັນລະຍາຍການພົບປະຂັ້ນສຸດຍອດຂອງ 4 ປະເທດວ່າ ເປັນນຶ່ງໃນໂອກາດບັ້ນສຸດທ້າຍ ເພື່ອຍຸດຕິການສູ້ລົບກັນລະຫວ່າງກຳລັງຂອງປະເທດຂອງ ທ່ານ ແລະພວກຫົວແບ່ງແຍກນິຍົມຣັດເຊຍ ທຳນຽບຂາວ ກ່າວວ່າ ປະທານາທິບໍດີ ບາຣັກ ໂອບາມາ ໄດ້ໂອ້ລົມກັນ ທາງໂທລະສັບ ກັບປະທານາທິບໍດີ Vladimir Putin ແຫ່ງຣັດເຊຍແລະຮຽກຮ້ອງໃຫ້ທ່ານພູຕິນສະໜັບ ສະໜຸນຂໍ້ຕົກລົງສັນຕິພາບສຳລັບຢູເຄຣນນັ້ນ